ماحولیات، جنگلات اور موسمیاتی تبدیلی کی وزارت
ہاتھیوں اور شیروں کی تعداد کا اندازہ لگانے کےلئے کُل ہند مردم شمار کا عمل 2022میں پہلی مرتبہ ایک ساتھ منعقد کیا جائے گا، ہاتھیوں کے عالمی دن کے موقع پر اس عمل میں اپنایا جانے والا ایسٹی میشن پروٹوکول جاری کیا گیا
تحفظ کی سمت میں زمینی سطح کی کوششوں کو اپنانے کے نظریے کے تحت مقامی کمیونیٹیز کو شامل کرتے ہوئے،تحفظ کی طرف گامزن:جناب بھوپیندر یادو
ہاتھیوں کا تحفظ ،ماحولیاتی نظام کے تحفظ سے جڑا ہوا ہے:جناب اشوک کمار چوبے
ماحولیات،جنگلات اور موسمیاتی تبدیلی کے وزیر ،جناب بھوپیندر یادو نے آج 2022 میں ہاتھیوں اور شیروں کی کُل ہند مردم شماری کے جائزہ کےلئے ہونے والے عمل میں اپنائے جانے والے ایسٹی میشن پروٹوکول کو جاری کیا۔ماحولیات،جنگلات اور مسمیاتی تبدیلی کی وزارت  ،پہلی مرتبہ ہاتھیوں اور شیروں کی تعداد کی گنتی پہلی بار کررہی ہے۔اس کے لئے پروٹوکول آج ہاتھیوں کے عالمی دن پر جاری کیا گیا۔
اس موقع پر ماحولیات کے مرکزی وزیر نے ہاتھیوں کے تحفظ میں مقامی لوگوں کی حصہ داری پر زور دیا اور کہا کہ ہاتھیوں کے تحفظ میں زمینی سطح کا نظریہ اپنایا جا رہا ہے،جو انسان –ہاتھ تنازع کو کم کرنے میں بھی مدد کرے گا۔
مسٹر یادو نے کہا کہ ملک بھر کی مختلف ریاستوں میں گنتی کے اندازے کے طریقے میں اور زیادہ سائنسی بنیاد پر اصلاح اور تال میل قائم کرنے کی بے حد ضرورت ہے۔انہوں نے خوشی کا اظہار کیا کہ وزارت پہلی بار ہاتھیوں اور شیروں کی تعداد کا اندازہ لگانے کےلئے دونوں کی گنتی ایک ساتھ کررہی ہے۔
ریاستی وزیر،جناب اشونی کمار چوبے نے پروگرام سے خطاب کرتے ہوئے کہا کہ ہاتھیوں کے تحفظ سے جنگلات کو محفوظ کیا جا سکتا ہے اور جنگلات کو بچانے سے پورے ایکوسسٹم کو بچایا جا سکتا ہے۔خاص طورپر سبھی نوجوانوں کی قدرت اور جنگلاتی حیات میں ہندوستانی ثقافت کے روایتی اخلاق میں رہنے کےلئے حوصلہ افزائی کی جا سکتی ہے۔
پروگرام میں دونوں معزز افراد نے وزارت کے ہاتھی ڈیویژن کے سہ ماہ اخبار ’ٹرمپیٹ‘ کے چوتھے ایڈیشن کے اجرا کا بھی جائزہ لیا۔ ریاست کے محکمہ جنگلات کے ساتھ ساتھ اداروں اور تنظیموں کے ذریعہ ملک بھر میں اپنائے گئے مختلف قسم کے انتظامات پر روشنی ڈالنے کےلئے ،پروجیکٹ ہاتھی ڈیویژن اور ہاتھی سیل نے سہ ماہی اخبار ٹرمپیٹ جاری کیا ہے۔اخبار کا یہ ایڈیشن مطابقت پذیر ہاتھیوں کی تعداد گننے کے لیے واضح نقطہ نظر کی ضرورت پیش کرتا ہے۔
وزارت نے ہاتھیوں کے عالمی دن ،2021کے پیش خیمہ کے طورپر ’’آزادی کا امرت مہوتسو‘ کے ہفتے بھر چلنے والے پروگرام کا انعقاد ڈبلیو آئی آئی،این ایم این ایچ،ڈبلیو ڈبلیو ایف –انڈیا اور ڈبلیو ٹی آئی کے ساتھ حصہ داری کی۔ وزرا کے ذریعہ آن لائن آرٹ اور مضمون نگاری کے مقابلے کے فاتحین کا بھی اعلان کیا گیا۔
ایشیائی ہاتھیوں کو خطرے سے دوچار نسلوں کی آئی یو سی این ریڈ لسٹ میں ’خطرے سے دوچار ‘ مخلوق کے طورپر فہرست میں شامل کیا گیا ہے۔ایسا اس لئے کیا گیا ہے کیونکہ ہندوستان کو چھوڑ کر زیادہ تررینج والے رہائشی مقامات اور غیر قانونی شکار وغیرہ کے نقصان کی وجہ سے اپنی ہاتھی آبادی کھو دی ہے۔موجودہ وقت میں ہاتھیوں کی تعداد کے اندازے سے اشارہ ملتا ہے کہ دنیا میں تقریباً 50ہزار سے 60ہزار ایشیائی ہاتھی ہیں۔ ہندوستان میں ان ہاتھیوں کی تقریباً 60فیصد سے زیادہ تعداد آباد ہے۔
ہاتھیوں کا عالمی دن ہاتھی دانت کے غیر قانونی شکار اور تجارت کو روکنے کے لیے نافذ کرنے والی پالیسیوں کو بہتر بنانا ، ہاتھیوں کے مسکن کی حفاظت ، اسیر ہاتھیوں کے لیے بہتر علاج مہیا کرنا ، اور کچھ اسیر ہاتھیوں کو پناہ گاہوں میں دوبارہ پہنچانا شروع کرنے سمیت ہاتھیوں کی مدد کرنے کےلئے مختلف اسٹیک ہولڈرز کی توجہ کو اپنی طرف متوجہ کرنے کے لیےمنایا جارہا ہے۔ ہاتھی بھارت کا قدرتی ورثہ جانور ہے اور ہندوستان بھی ہاتھیوں کی نسلوں کے تحفظ کے بارے میں آگاہی پھیلانے کے لیے اس دن کو مناتا ہے۔
اس سال ہاتھیوں کا دن اندرا پریاورن بھون،نئی دہلی میں منایا گیا ہے۔پروگرام میں ایم او ای ایف اینڈ سی سی کے سکریٹری جناب رامیشور گپتا ،جناب سبھاش چندرا،ڈی جی ایف اور ایس ایس ،ایم آئی ایف اور سی سی ،جناب ایس پی یادو ،ڈی جی ،ماحولیات اور جنگلات کی وزارت کے آئی جی ایف جناب رمیش پانڈے اور وزارت کے دیگر سینئر افسران بھی موجود تھے۔ریاستوں کے محکمہ جنگلات اور دیگر شراکت دار تنظیم بھی ورچوؤل ذرائع سے شامل ہوئیں۔
ش ح ۔ا م۔رب۔
U:7784
(Visitor Counter : 224